Wells Fargo’s Gold Coast Award

Wells Fargo's Gold Coast Award er en pris i hundesledeløpet Iditarod
som tildeles «den første hundekjøreren som kommer til sjekkpunktet Unalakleet». 

Innledning
Utmerkelsen ble første gang utdelt i 1987,  men etter 1988 hadde den et opphold fram til 1993. I 1993 startet The National Bank of Alaska, som nå heter Well Fargo Bank Alaska, som sponsor for prisen. Denne banken har sponset prisen siden den gang, og vinneren får, i tillegg til et trofe, gull til en verdi av 2 500 USD. Det er først en seremoni i Unalakleet for å markere vinneren, deretter en ny markering ved banketten i Nome.

Vinnere
Dewey Halverson ble i 1987 den første som vant prisen, og året etter ble Martin Buser den første fra Europa som vant. Buser er med sine fire priser den mestvinnende sammen med Doug Swingley. Tre av seirene til Buser kom da han var sveitsisk statsborger, mens den siste ble vunnet det året han ble amerikansk statsborger.

I 2003 ble Robert Sørlie den første nordmannen som vant prisen. Han vant også i 2005, mens Ketil Backen var vinneren i 2004. 

 År Vinner  1987  Dewey Halverson   1988  Martin Buser   1993  Rick Mackey   1994  Martin Buser   1995  Doug Swingley   1996  Jeff King   1997  Martin Buser   1998  Jeff King   1999  Doug Swingley   2000  Doug Swingley   2001  Doug Swingley   2002  Martin Buser   2003  Robert Sørlie   2004  Kjetil Backen   2005  Robert Sørlie   2006  Jeff King  

Eksterne lenker
Infoside om Iditarodpriser fra Cabela

Kategori:Priser i Iditarod
Kategori:Utmerkelser etablert i 1987